Rejser og botaniske Undersøgelser i Ost-Gronland. 5 
prøvet i Isen, hvorpaa vi begyndte at indrette os i Stationsbygningen, 
som i et Aar skulde være vort Hjem. I 6 Dage sled vi drøjt i det 
for at komme i Orden; fra 5 Morgen til 11 Aften maatte vi an- 
strænge os svært for at faa alt vort Gods under Tag, og Arbejdet 
var særlig anstrængende, da der var saa faa Indfødte ved Stedet; 
de plejer ellers frivilligt at give en Haand med blot for at have den 
Fornøjelse at stifte Bekendtskab med de nyankomne. De tungeste 
Genstande som svære Proviantkasser, Meltønder, Saltsække o. 1. maatte 
vi derfor ogsaa anbringe i det lille Observatorium halvvejs oppe paa 
Skrænten. Derved blev 4 unge Kvinder husvilde; de havde boet 
her hele Sommeren paa knap 5 m? Gulvplads, medens de assisterede 
Katrine (Alekarajik), der er bestaltet Vadskerkone ved Stedet og en 
meget skrap Arbejdsleder, med Vadsken af de indhandlede Bjørne- 
skind. Vort Brændsel blev anbragt paa Stranden tæt Nord for Sta- 
tionen for at køres op, naar der en Gang blev Slædeføre, og Gas- 
olinen lagdes paa den lille Holm, der danner Østsiden af Skibshavnen. 
Det øvrige maatte imidlertid slæbes helt op til Huset, og godt 
var det, at samtlige Kolli (354) var numererede og deres Indhold 
opført i en Fortegnelse, da det ellers vilde have taget den dobbelte 
Tid at faa sorteret, hvad der kunde taale at ligge ude, og hvad der 
absolut straks maatte i Hus, hvad der straks skulde aabnes til Brug, 
og hvad der kunde vente til roligere Tider. Samtidig fik vi gjort 
Huset i Stand til vort Brug; der blev lagt nyt Linoleum paa Gulvet, 
Væggene blev tapetserede, et Skillerum taget ned, Hønsegaard ind- 
rettet, Komfur og Kakkelovn ommurede, kort sagt: det hele fik et 
nyt og næsten hyggeligt Udseende. Endelig blev Baaden forsynet 
med Gasolin, Olie, Redskaber og Proviant til Efteraarsrejsen og prø- 
vet paa et Par Udflugter paa Tasiusak for at se, om alt var i Orden, 
og for at indøve Dokoda i hans fremtidige Arbejde; det var nemlig 
ham, som skulde være min indfødte Ledsager. paa Turene. Den 12. 
September var alt i Orden, Baaden stuvet i rejseklar Stand og Huset 
i foreløbig Orden; men først den 16. aabnede Isen sig saa meget, at 
det var muligt at slippe ud af Tasiusak. Det var temmelig sent at 
begynde en Baadrejse; men jeg besluttede dog at drage afsted for 
om muligt at trænge ind i Sermilik-Fjord, den sværeste Opgave, 
jeg havde. 
Inden jeg gaar over til at omtale denne Tur, skal jeg give 
en kort Oversigt over min Udrustning og de Erfaringer, jeg har 
gjort paa dette Omraade. Udrustningen har jo nemlig den aller- 
største Betydning for en Forskningsrejsende, og en daarlig Udrust- 
ning, Mangelen af en eller anden nødvendig Ting har ofte været 
en Hindring for Arbejdets Udførelse, ja endog skæbnesvanger. Ud- 
rustning af arktiske Ekspeditioner omtales vel i de fleste Rejseværker, 
